**OBRAZLOŽENJE**

**uz Plana djelovanja u području prirodnih nepogoda za 2020. godinu za Općinu Viškovo**

Dana 23. veljače 2019. godine stupio je na snagu Zakon o ublažavanju i uklanjanju posljedica prirodnih nepogoda (''Narodne novine“ br. 16/19), kojim se regulira planiranje sustava reagiranja u izvanrednim događajima uzrokovanim prirodnim nepogodama na regionalnoj i lokalnoj razini. Člankom 17. navedenog Zakona je utvrđena obveza da predstavničko tijelo lokalne i područne (regionalne) samouprave do 30. studenog tekuće godine donosi plan djelovanja za sljedeću kalendarsku godinu radi određivanja mjera i postupanja djelomične sanacije štete od prirodnih nepogoda.

Sukladno članku 11. Zakona o pravu na pristup informacijama („Narodne novine“ broj 25/13, 85/15) Plan djelovanja u području prirodnih nepogoda za 2020. godinu za Općinu Viškovo dan je na internetsko savjetovanje s javnošću od 22. studenog do 1. prosinca 2019. godine. Obzirom na zakonski rok donošenja ovog akta skraćen je rok internetskog savjetovanja.

Obzirom na ranije navedeno, predlaže se donošenje Plana djelovanja u području prirodnih nepogoda za 2020. godinu za Općinu Viškovo.

Općinska načelnica:

Sanja Udović, dipl. oec. v.r